**KRITERIJI I ELEMENTI VREDNOVANJA U NASTAVI KATOLIČKOG VJERONAUKA**

**OŠ MARIJE I LINE, UMAG**

**ŠK. GOD. 2018./2019.**

ZNANJE: Usmeno i pismeno izražavanje usvojenih sadržaja. (Minimalno jedna pismena provjera, a maksimalno 3 pismene provjere kroz cijelu školsku godinu. Jedno usmeno ispitivanje po obrazovnom razdoblju.)

|  |  |
| --- | --- |
| ZNANJE **- KRITERIJI VREDNOVANJA** | |
| **OCJENA** | **OPIS** |
| ODLIČAN (5) | Učenik samostalno, sigurno i vješto primjenjuje znanja na zahtjevnije problemske situacije.  Pismeno ocjenjivanje: 91%- 100% |
| VRLO DOBAR (4) | Uz malu pomoć nastavnika učenik solidno razumije sadržaje, logički ih povezuje i primjenjuje na nove jednostavnije situacije.  Pismeno ocjenjivanje: 79% – 90% |
| DOBAR (3) | Uz nastavnikovu pomoć učenik reproducira i razumije osnovne sadržaje.  Pismeno ocjenjivanje: 64% - 78% |
| DOVOLJAN (2) | Uz veliku pomoć nastavnika učenik prepoznaje osnovne sadržaje i slabo ih reproducira.  Pismeno ocjenjivanje: 51% - 63% |
| NEDOVOLJAN (1) | Ni uz pomoć nastavnika učenik ne prepoznaje osnovne sadržaje.  Pismeno ocjenjivanje: 0% -50% |

|  |  |
| --- | --- |
| ZALAGANJE **- KRITERIJI VREDNOVANJA** | |
| **OCJENA** | **OPIS** |
| ODLIČAN (5) | Učenik vrlo aktivno sudjeluje u nastavi, često postavlja pitanja s ciljem pojašnjenja i produbljenja nastavnih sadržaja, školske i domaće uratke piše cjelovito samoinicijativno donosi materijale vezane za pojedine nastavne teme, aktivan u izvannastavnim aktivnostima. |
| VRLO DOBAR (4) | Učenik aktivno sudjeluje u nastavi, redovit je u pisanju školskih i domaćih uradaka. |
| DOBAR (3) | Učenik pokazuje prosječno zanimanje za nastavne sadržaje, zapis u bilježnici mu je uglavnom cjelovit, površan u pisanju školskih i domaćih uradaka. |
| DOVOLJAN (2) | Učenik pokazuje minimalno zanimanje za nastavne sadržaje, površno prati nastavnika, zapis u bilježnici mu je nepotpun, neredovit je u pisanju školskih i domaćih uradaka. |
| NEDOVOLJAN(1) | Učenik ne pokazuje zanimanje za nastavne sadržaje, ne sudjeluje u nastavi, često nema udžbenik i bilježnicu, ne piše školske i domaće uratke. |

|  |  |
| --- | --- |
| STVARALAČKO IZRAŽAVANJE **- KRITERIJI VREDNOVANJA** | |
| **OCJENA** | **OPIS** |
| ODLIČAN (5) | Učenik samostalno, razumljivo i argumentirano obrazlaže svoje mišljenje, rado sudjeluje u različitim oblicima stvaralačkog izražavanja i daje inicijative, ističe se po iscrpnosti, uspješnosti i kreativnosti, drži se zadane teme i uočava bit sadržaja, sposoban je s kršćanskog stajališta kritički propitivati i prosuđivati različite oblike mišljenja i ponašanja. |
| VRLO DOBAR (4) | Učenik rado prihvaća sudjelovanje u različitim oblicima stvaralačkoga izražavanja, uglavnom se izražava gramatički pravilnim i razumljivim rečenicama, solidno se služi religioznim rječnikom, ima solidnu sposobnost komunikacije vjerskih sadržaja i koreliranja naučenoga. |
| DOBAR (3) | Učenik se trudi u radu i obavljanju postavljenih zadataka, ali mu nedostaje jasnoća u izričaju, slabije uočava bit sadržaja, teže pokazuje i artikulira svoje sposobnosti. |
| DOVOLJAN (2) | Učenik ne pokazuje interes prema stvaralačkom izražavanju, ali reagira na poticaj nastavnika, djelomično izvršava postavljene zadatke, uspijeva se izraziti samo uz veliku nastavnikovu pomoć. |
| NEDOVOLJAN(1) | Učenik odbija sudjelovati u svakom obliku stvaralačkoga izražavanja, često ne izvršava postavljene zadatke i preuzete obveze, ne uspijeva se izraziti niti uz pomoć i poticaje nastavnika. |

|  |  |
| --- | --- |
| KULTURA MEĐUSOBNOG KOMUNICIRANJA **- KRITERIJI VREDNOVANJA** | |
| **OCJENA** | **OPIS** |
| ODLIČAN (5) | Učenik izvrsno surađuje s ostalim učenicima i vjeroučiteljem, pažljiv i uljudan, uzornim ponašanjem vrlo pozitivno djeluje na ostale učenike, u svim situacijama se s poštivanjem odnosi prema kršćanskim vrijednostima. |
| VRLO DOBAR (4) | Učenik solidno surađuje s ostalim učenicima i vjeroučiteljem, pristojno i primjereno se ponaša i izražava, s poštivanjem se odnosi prema kršćanskim vrijednostima. |
| DOBAR (3) | Učenik povremeno surađuje s drugim učenicima i vjeroučiteljem, potreban mu je povremeni poticaj na pristojnije i primjerenije ponašanje i izražavanje, treba još više razviti odnos poštivanja prema kršćanskim vrijednostima. |
| DOVOLJAN (2) | Učenika treba često poticati na pristojnije i primjerenije ponašanje i izražavanje, ponekad se s nepoštivanjem odnosi prema kršćanskim vrijednostima. |
| NEDOVOLJAN (1) | Učenik često ometa rad, nepristojno i neprimjereno se ponaša i izražava, nedostaje mu odnos poštivanja prema kršćanskim vrijednostima. |

Zaključna ocjena ne mora odgovarati aritmetičkoj sredini!